# Motí de l'exèrcit de Cap Verd de 2016

El motí de l'exèrcit de Cap Verd de 2016, conegut com a massacre de Monte Tchota pels mitjans capverdians, va ser una revolta que va tenir lloc en les primeres hores del 25 d'abril de 2016.

## Esdeveniments

Entre les 9.30 i les 10.00 del matí, i soldat rebel de les Forces Armades Capverdianes (FACV), identificat com Manuel António Silva Ribeiro «Antany», de 23 anys, va obrir foc a la caserna de l'exèrcit a Monte Tchota, a uns 27 km al nord de Praia, la capital de Cap Verd. La caserna de la FACV albergava un destacament de 9 homes del cos de la infanteria de marina assignat a la 3a Regió Militar, amb la missió de protegir un centre de comunicacions situat al cim d'un puig. El tiroteig va tenir lloc mentre els soldats ajudaven a reparar les antenes al cim del puig, prop de la caserna. António Ribeiro va obrir foc contra els seus companys, i en va abatre 8. Posteriorment, l'exsoldat va matar els 3 tècnics, dos espanyols i un capverdià, els quals van impedir-li fugir en cotxe. Els vuit fusells Kalàixnikov amb la seva munició van desaparèixer dels cossos dels soldats morts, i posteriorment van ser trobats en un cotxe abandonat prop del lloc dels fets.
Els cossos sense vida van ser descoberts 24 hores després per un oficial de policia.

### Víctimes

* Soldats de les FACV:
** Nelson Neide de Brito, d'illa Brava
** Romario Steffan Dias Lima, de l'illa de Santo Antão
** Anacleto Lopes dos Santos, de l'illa de Santo Antão
** Marilson Adérito Fernandes Delgado, de l'illa de Santiago
** Mario Stanick Fernandes Pereira, de l'illa de Santiago
** José Maria Correia Ribeiro, de l'illa de Santiago
** Wilson Ramos Mendes, de l'illa de Santiago
** Adérito Silva Rocha, de l'illa de Santiago
* Civils:
** Danielson Reis Monteiro (Cap Verd)
** Ángelo Martínez Ruiz (Espanya)
** David Sánchez Zamarreño (Espanya)

## Arrestats

El soldat rebel de les FACV fou arrestat en una operació conjunta entre la policia judicial i la policia militar, dos dies després, en un barri de la capital, Praia.
En resposta a l'incident, el President Jorge Carlos Fonseca declarà que l'atac havia estat degut a una enemistat personal, descartant una temptativa de cop armat o de vincles amb el tràfic de drogues.

## Referències

* 1 2 3 4 Inforpress/Expresso das Ilhas. «Massacre de Monte Tchota "não faz parte da nossa cultura" - Primeiro-Ministro - Expresso das Ilhas». www.expressodasilhas.sapo.cv. Arxivat de l'original el 2016-05-05. [Consulta: 16 juliol 2016].
* 1 2 3 «Porto Novo parou para prestar última homenagem o militar morto emtragédia de Monte Txota - Primeiro diário caboverdiano em linha - A SEMANA». www.asemana.publ.cv. Arxivat de l'original el 2016-06-01. [Consulta: 16 juliol 2016].
* 1 2 «Cabo Verde: detido soldado suspeito de onze mortes». www.sabado.pt. Arxivat de l'original el 2016-07-01. [Consulta: 16 juliol 2016].
* 1 2 3 4 5 «Cape Verde shooting suspect arrested, gov’t confirms | Africanews». africanews.channel. Arxivat de l'original el 2016-06-01. [Consulta: 16 juliol 2016].
* ↑ «ABOLA.PT - Vítimas do massacre de Monte Tchota começam a ser sepultadas». abola.pt. Arxivat de l'original el 2016-06-04. [Consulta: 16 juliol 2016].
* ↑ «Cape Verde Official: Police Nab Suspect in Slaying of 11». ABC News. Arxivat de l'original el 2016-04-30. [Consulta: 16 juliol 2016].
* ↑ Martín, Javier «Detenido un soldado por el asesinato de los dos españoles en Cabo Verde». El País, 28-04-2016 [Consulta: 16 juliol 2016]. Arxivat 24 de juliol 2016 a Wayback Machine.
* ↑ «Cabo Verde envia condolências ao Rei por vítimas de "ato tresloucado"». Notícias ao Minuto, 27-04-2016.
* ↑ «Página Oficial do Governo de Cabo Verde». www.governo.cv. Arxivat de l'original el 2013-11-05. [Consulta: 16 juliol 2016].
* ↑ «Cape Verde: Disgruntled Soldier Suspected of Killing 11». ABC News. Arxivat de l'original el 2016-04-29. [Consulta: 16 juliol 2016].